Άλβαρο Σαμόρα

Ο **Άλβαρο Χοσέ Σαμόρα Μάτα** (ισπανικά: *Álvaro José Zamora Mata*), γεννημένος στο Σαν Χοσέ, της Κόστα Ρίκα, στις 9 Μαρτίου 2002, είναι Κοσταρικανός διεθνής ποδοσφαιριστής που αγωνίζεται ως αριστερός εξτρέμ στην πορτογαλική Βιζεού, δανεικός από  τον Άρη Θεσσαλονίκης. 

## Καριέρα
Ο Άλβαρο Σαμόρα ξεκίνησε το ποδόσφαιρο στις ακαδημίες της **Belén**. Από τα δέκα έως τα δεκαπέντε του χρόνια, προπονούνταν στα τμήματα υποδομών της Αλαχουελένσε. Εκεί τον εντόπισε ένας ανιχνευτής ταλαντούχων παικτών και το καλοκαίρι του 2017 μετέβη στις Ηνωμένες Πολιτείες όπου ξεκίνησε προπονήσεις με την **Orlando City SC Academy**. Αφού αντιμετώπισε προβλήματα διαμονής, επέστρεψε  το 2019 στην Κόστα Ρίκα, και εντάχθηκε  στην Κ-20 της Ερεδιάνο  Παρέμεινε στο δυναμικό της Ερεδιάνο για ένα χρόνο και τρεις μήνες. Στο διάστημα αυτό, αν και μετείχε την προετοιμασία  της ομάδας για τη νέα αγωνιστική σεζόν, δεν αγωνίστηκε ποτέ με τη χρώματά της. 

Αντίθετα, στις αρχές του 2020, προκειμένου να αποκτήσει αγωνιστικές εμπειρίες, παραχωρήθηκε ως δανεικός στην, χαμηλότερης δυναμικότητας, ομάδα της **Municipal Grecia** , όπου και αγωνίστηκε σε δύο αγώνες της πρωταθλήματος **Apertura** της κορυφαίας κατηγορίας του εθνικού ποδοσφαίρου, με 43 λεπτά συνολικής συμμετοχής. Πραγματοποίησε το ντεμπούτο του, στις 25 Ιανουαρίου 2020 εναντίον της Municipal Pérez Zeledón, μπαίνοντας στο 86ο λεπτό στη νίκη με 1-4.   Στις 10 Ιουλίου, αγωνίστηκε ξανά, αυτή τη φορά εναντίον του A. D. San Carlos,  στην ήττα της ομάδας του με  2-5. 
Μετά την ολοκλήρωση του δανεισμού του,  κι εν μέσω της πανδημία του κορονοϊού, έμεινε ελεύθερος από την Ερεδιάνο χωρίς να αγωνίζεται σε κάποια ομάδα για έξι μήνες. 

## Ντεπορτίβο Σαπρίσα
Χάρη στις παρέμβαση των Carlos Watson και Vladimir Quesada, υπέγραψε συμβόλαιο συνεργασίας με την Ντεπορτίβο Σαπρίσα, τον Ιανουάριο του 2021. Αμέσως παραχωρήθηκε ως δανεικός για ένα εξάμηνο στην **Municipal Perez Zeledon**, με την οποία αγωνίστηκε σε τέσσερα παιχνίδια του πρωταθλήματος. Το ντεμπούτο του στη ομάδα, έγινε στις 11 Απριλίου 2021 στον ισόπαλο αγώνα (με 1-1) κόντρα στην Ντεπορτίβο Σαπρίσα.  

Στη συνέχεια, και πιο συγκεκριμένα τη 1η Αυγούστου 2021, παραχωρήθηκε ξανά δανεικός, μέχρι το τέλος του  έτους στη **C. S. Uruguay de Coronado**, ομάδα της δεύτερης κατηγορίας της Κόστα Ρίκα. Με τους «κιτρινόμαυρους» αγωνίστηκε σε 15 παιχνίδια, και σημείωσε 3 τέρματα. Το 2022 επέστρεψε στη Σαπρίσα, στην πρώτη κατηγορία της χώρας   και πραγματοποίησε το ντεμπούτο του στις 16 Ιανουαρίου 2022, κόντρα στην A. D. San Carlos, αντικαθιστώντας στο 72ο λεπτό τον Emanuel Carvajal (ήττα με 1-2). Επτά ημέρες αργότερα πραγματοποίησε τη δεύτερη συμμετοχή του, αγωνιζόμενος εναντίον της C.S Cartaginés. Μπήκε ως αλλαγή στο λεπτό 71 στην νέα ήττα της ομάδας του, με 2-4. Ολοκλήρωσε έτσι τη σεζόν 2021-22 με δυο συμμετοχές στη βασική ομάδα. 

Τη σεζόν όμως 2022-23, καθιερώθηκε ως βασικό στέλεχος της ομάδας και είχε 42 συνολικά συμμετοχές με 4 τέρματα και 3 ασίστ. Ως επιστέγασμα των προσπαθειών του, παρέλαβε το βραβείο του καλύτερου ποδοσφαιριστής κάτω των 21 ετών στο πρωτάθλημα της χώρας του (Apertura 2022).  
## Άρης Θεσσαλονίκης
Στις 14 Ιουλίου 2023, ανακοινώθηκε η μεταγραφή του στον Άρη Θεσσαλονίκης με συμβόλαιο  πενταετούς διάρκειας. Σύμφωνα με όσα έγιναν γνωστά, ο Άρης απέκτησε το 60% των δικαιωμάτων του παίκτη.  Πραγματοποίησε το ντεμπούτο του με τους "κίτρινους" στις 17 Αυγούστου  2023 στην εκτός έδρας ήττα της ομάδας του με αντίπαλο την Ντιναμό Κιέβου, για το θεσμό του ΟΥΕΦΑ Γιουρόπα Κόνφερενς Λιγκ . Σημείωσε το πρώτο του τέρμα με τον Άρη, στις 3 Σεπτεμβρίου 2023, στον πρώτο αγώνα όπου αγωνίστηκε ως βασικός (Άρης-Αστέρας Τρίπολης 3-2) 
Ολοκλήρωσε την πρώτη του χρονιά στον Άρη με 40 συνολικά παρουσίες, 32 για το πρωτάθλημα, 7 για το Κύπελλο και 1 για το Κόμφερανς Λιγκ, σημειώνοντας συνολικά 4 τέρματα.

Στις 20 Αυγούστου 2025, παραχωρήθηκε δανεικός για ένα χρόνο στην Ακαδέμικο ντε Βιζεού, ως δανεικός. 

## Εθνική Κόστα Ρίκα
Στις 23 Σεπτεμβρίου 2022, σε ηλικία 20 ετών, 6 μηνών και 14 ημερών πραγματοποίησε το ντεμπούτο του με την Εθνική Κόστα Ρίκας μπαίνοντας ως αλλαγή στο δεύτερο ημίχρονο της φιλικής αναμέτρησης με την Εθνική Νότιας Κορέας (τελικό σκορ 2-2). . Έλαβε μέρος στο Παγκόσμιο Κύπελλο Ποδοσφαίρου 2022 στο Κατάρ, αγωνιζόμενος κιόλας στο αγώνα κόντρα στην Εθνική Ισπανίας στις 23 Νοεμβρίου 2023 (τελικό σκορ 0-7). 

Το καλοκαίρι του 2024 συμμετείχε με την Εθνική της χώρας του στο Κόπα Αμέρικα, αγωνιζόμενος σε 3 αγώνες του τουρνουά, εναντίον της Βραζιλίας, της Κολομβίας και της Παραγουάης. 

Στις 8 Ιουνίου 2025, στον αγώνα Μπαχάμες-Κόστα Ρίκα 0-8, ο Σαμόρα αγωνίστηκε ως αλλαγή και κατάφερε να καταγράψει να σκοράρει στο 90ο λεπτό σημειώνοντας το 0-8, υπογράφοντας έτσι την μεγαλύτερη νίκη στην ιστορία για την Κόστα Ρίκα σε προκριματικά Παγκοσμίου Κυπέλλου. 

## Διακρίσεις
## Συλλογικές
Ντεπορτίβο Σαπρίσα
* Κοσταρικανική Πριμέρα Ντιβισιόν: 2022 Apertura, 2023 Clausura
## Ατομικές
* Βραβείο καλύτερου ποδοσφαιριστής κάτω των 21 ετών στο πρωτάθλημα Apertura 2022  
## Παραπομπές

## Εξωτερικοί Σύνδεσμοι
* Προφίλ του Σαμόρα στο transfermarkt
* Προφίλ του Σαμόρα στο footballdatabase.eu

Κατηγορία:Κοσταρικανοί ποδοσφαιριστές
Κατηγορία:Ποδοσφαιριστές Εθνικής Κόστα Ρίκα
Κατηγορία:Ποδοσφαιριστές Ντεπορτίβο Σαπρίσα
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Άρη Θεσσαλονίκης
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας